钦定古今图书集成/明伦汇编/氏族典/第433卷 > 《凌迪知万姓统谱》 > 以邑为氏〈齐邑〉
## 钦定古今图书集成/明伦汇编/氏族典/第433卷 > 《凌迪知万姓统谱》 > 以邑为氏〈齐邑〉

鲍氏，姒姓，不知所出。或云夏禹之后有鲍叔，仕齐，食
采于鲍，因以为氏。鲍叔，字叔牙，进管仲于齐桓公，遂
霸诸侯。其后有鲍牵，曰鲍庄子，为夫人，声孟子所谮。
灵公刖其足，《传》曰：“鲍庄子之智不如葵，葵犹能卫其
足。”齐人召鲍国而立之。定九年，阳虎奔齐，请伐鲁。鲍
文子谏曰：“鲁未可取也。”世为齐卿。又俟力氏改为鲍。
魏姓也。望出上党东海。